cyanic-selkie/wikianc huggingface dataset:
เลโอนิด เบรจเนฟ
เบรจเนฟเกิดในครอบครัวชนชั้นแรงงานในคาเมนสโคเย เขตผู้ว่าการเยคาเตรีโนสลัฟ จักรวรรดิรัสเซีย (ปัจจุบันคือกามิยันสแก ประเทศยูเครน) หลังจากผลของการปฏิวัติเดือนตุลาคมสิ้นสุดลงด้วยการก่อตั้งสหภาพโซเวียต เบรจเนฟเข้าร่วมสันนิบาตยุวชนของพรรคคอมมิวนิสต์ใน พ.ศ. 2466 ก่อนเข้าเป็นสมาชิกพรรคอย่างเป็นทางการใน พ.ศ. 2472 เมื่อเยอรมนีบุกโจมตีสหภาพโซเวียตในเดือนมิถุนายน พ.ศ. 2484 เขาได้เข้าร่วมกองทัพแดงในฐานะผู้ตรวจการและได้เลื่อนยศเป็นพลตรีในช่วงสงครามโลกครั้งที่สองอย่างรวดเร็ว หลังสงครามยุติ เบรจเนฟได้รับการเลื่อนตำแหน่งให้เป็นคณะกรรมการกลางของพรรคใน พ.ศ. 2495 และได้ขึ้นเป็นสมาชิกโปลิตบูโรเต็มรูปแบบภายใน พ.ศ. 2500 ใน พ.ศ. 2507 เขาได้รวบรวมอำนาจมากพอที่จะปลดนีกีตา ครุชชอฟ ออกจากตำแหน่งเลขาธิการลำดับที่หนึ่งของพรรคคอมมิวนิสต์ซึ่งเป็นตำแหน่งที่ทรงอิทธิพลที่สุดในประเทศ
ระหว่างดำรงตำแหน่ง แนวทางการปกครองแบบอนุรักษ์นิยมและปฏิบัติจริงของเบรจเนฟในการกำกับดูแลได้ปรับสถานะระหว่างประเทศของสหภาพโซเวียตอย่างมีนัยสำคัญ ขณะเดียวกันก็รักษาตำแหน่งของพรรครัฐบาลที่บ้านให้มีเสถียรภาพ ในขณะที่ครุชชอฟมักประกาศใช้นโยบายโดยไม่ปรึกษากับโปลิตบูโรที่เหลือ เบรจเนฟระมัดระวังที่จะลดความขัดแย้งระหว่างผู้นำพรรคด้วยการตัดสินใจผ่านฉันทามติ นอกจากนี้ ในขณะผลักดันให้เกิดการผ่อนคลายความตึงเครียดระหว่างมหาอำนาจทั้งสองในช่วงสงครามเย็น เขาได้บรรลุดุลยภาพทางนิวเคลียร์กับสหรัฐ และเสริมความแข็งแกร่งให้สหภาพโซเวียตในยุโรปกลางและตะวันออก นอกจากนี้ การสะสมอาวุธขนาดใหญ่และการแทรกแซงทางทหารที่แพร่หลายภายใต้การนำของเบรจเนฟได้ขยายอิทธิพลของสหภาพโซเวียตไปยังต่างประเทศอย่างมาก (โดยเฉพาะในตะวันออกกลางและแอฟริกา) แม้ว่าความพยายามเหล่านี้จะพิสูจน์ได้ว่ามันมีค่าใช้จ่ายสูงและจะฉุดลากเศรษฐกิจของสหภาพโซเวียตในปีต่อ ๆ มา
ตรงกันข้าม การเพิกเฉยต่อการปฏิรูปการเมืองของเบรจเนฟทำให้เกิดยุคแห่งความเสื่อมโทรมของสังคมที่เรียกว่ายุคชะงักงันของเบรจเนฟ นอกเหนือจากนี้ การทุจริตที่แพร่หลายและการเติบโตทางเศรษฐกิจที่ถดถอย ช่วงเวลานี้ยังมีช่องว่างทางเทคโนโลยีที่เพิ่มขึ้นระหว่างสหภาพโซเวียตและสหรัฐอีกด้วย เมื่อมีฮาอิล กอร์บาชอฟขึ้นสู่อำนาจใน พ.ศ. 2528 กอร์บาชอฟประณามรัฐบาลของเบรจเนฟในเรื่องความไร้ประสิทธิภาพและความไม่ยืดหยุ่น ก่อนที่จะดำเนินนโยบายเพื่อเปิดเสรีต่อสหภาพโซเวียต
หลัง พ.ศ. 2518 สุขภาพของเบรจเนฟทรุดโทรมลงอย่างรวดเร็วและเขาก็ปลีกตัวจากกิจการระหว่างประเทศมากขึ้นเรื่อย ๆ ในขณะที่ยังคงรักษาอำนาจไว้ เบรจเนฟถึงแก่อสัญกรรมในวันที่ 10 พฤศจิกายน พ.ศ. 2525 และยูรี อันโดรปอฟได้รับเลือกเป็นเลขาธิการกลางต่อจากเบรจเนฟ
แหล่งข้อมูลอื่น
19061982
บีสตีบอยส์
บีสตีบอยส์ (Beastie Boys)  วงดนตรีฮิปฮอปจากนิวยอร์ก  ฟอร์มวงในปี 1981 มีสมาชิกอันประกอบไปด้วย ไมเคิล "ไมค์ ดี"  ; ร้องนำ  กลอง, อดัม " เอ็มซีเอ"  โยช  ; ร้องนำ  เบส และ อดัม " แอ็ดร็อก"  ฮอรอวิทซ์ ; ร้องนำ  กีตาร์ เริ่มแรกเป็นวงดนตรีสี่ชิ้นแนวฮาร์ดคอพังก์ นามว่า " The Young Aborigines", ในปี 1981 โดยมี ไดมอนด์ ; ร้องนำ จอห์น เบอรี่ ; กีตาร์   โยช  ; มือเบส  และ เคท ชาเลนบาร์ค ; มือกลอง  ทางวงเป็นที่รู้จักจากการอยู่ในอัลบั้มเทปรวมรวมเพลงฮาร์ดคอพังก์ในปี 1992 จากสังกัดค่ายเพลง NOIR "New York Trash"  ก่อนที่พวกเขาจะเริ่มอัดอีพี , Polly Wog Stew , ในปี 1982 , เบอรี่ลาออกจากวงและถูกแทนที่โดยอดัม ฮอรอวิทซ์ พวกเขาประสบความสำเร็จจากซิงเกิ้ลเปิดตัวของพวกเขา " Cooky Pus"   ชาเลนบาร์คออกจากวง หลังจากนั้นวงก็กลายเป็นฮิปฮอปอย่างเต็มตัว บีสตีบอยส์ประสบความสำเร็จจากการปล่อยซิงเกิ้ล และออกทัวร์คอนเสริ์ตกับ มาดอนน่า ในปี 1985 ปีถัดมาได้ปล่อยอัลบั้มสตูดิโอชุดแรกของพวกเขา " Licensed to Ill"  และขายไปได้กว่า 26 ล้านอัลบั้มในสหรัฐอเมริกาและ 50 ล้านอัลบั้มทั่วโลก บิลบอร์ด ระบุว่า "เป็นกลุ่มวงดนตรีแร็ฟที่มีรายได้อัลบั้มสูง"  โดยเป็นข้อมูลจากนิตรสารบิลบอร์ดเมื่อปี 1991 อัลบั้มของบีสตีบอยส์ยังได้รางวัล Seven Platinum Album ในปี 1986 ถึง 2004 บีสตีบอยส์เป็นหนึ่งในวงฮิปฮอปที่ยังเหลือรอดอยู่, ในปี 2009 ทางวงได้รีมาสเตอร์อัลบั้ม Paul's Boutique, Check Your Head, Ill Communication และ Hello Nasty ในรูปแบบ Deluxe Editions อัลบั้มชุดที่แปด , Hot Sauce Committee Part Two, วางจำหน่ายเมื่อปี 2011  มีทิศทางการวิจารณ์ไปในทางที่ดี พวกเขาถูกเสนอชื่อเข้า หอเกียรติยศร็อกแอนด์โรล ในเดือนเมษายน 2012 " เป็นวงดนตรีแร็พวงที่สามที่ได้เข้าหอเกียรติยศ"  ตั้งแต่วง Run - D.M.C. ในปี 2009 และ Grandmaster Flash and the Furious Five ในปี 2007 เดือนพฤษภาคม ปีเดียวกันนี้  "เอ็มซีเอ" เสียชีวิตจากโรคมะเร็งที่ต่อมน้ำลาย เดือนมิถุนายน 2014 , ไมค์ ดี ออกมายืนยันว่าวงบีสติบอยส์จะไม่เดินหน้าทำวงต่อแล้วจากการเสียชีวิตของอดัม "เอ็มซีเอ"  โยช
1981 - 1983 ก่อตั้งและช่วงแรกของวง
ก่อนที่จะก่อตั้งบีสติบอยส์, ไมเคิล ไดมอนด์ เป็นสมาชิกวงอย่าง "The Walden" , "Jazz Band"  , "BAN"  และ  "The Young Aborigines" บีสติบอยส์ก่อตั้งขึ้นในกรกฎาคม 1981 เมื่อเจเรมี่ สตาฟานมือกีตาร์ของวง Young Aborigines ออกจากกรุงลอนดอนในช่วงฤดูซัมเมอร์ และสมาชิกที่เหลือ ไมเคิล ไดมอนด์ , จอห์น เบอร์รี่ และ เคท ชาเลนบาร์ค ฟอร์มวงแนวฮาร์ดคอร์พังก์กับอดัม โยชนามว่า บีสติบอยส์ บีสติบอยส์ยังสนับสนุนวงดนตรีอย่าง "Bad Brains" , เดดเคนเนดีส์  มิสฟิตส์ "Reagan Youth"  ในเดือนพฤสจิกายน 1982 บีสติบอยส์อัดอีพี Polly Wog Stew ที่สตูดิโอ 171A Studios
มารวน ชามัก
มารวน ชามัก (Marouane Chamakh) หรือ มัรวาน อัชชะมาค (مروان الشماخ) เกิดเมื่อวันที่ 10 มกราคม ค.ศ. 1984 เป็อดีตนักฟุตบอลชาวโมร็อกโกที่เกิดในฝรั่งเศส เคยลงเล่นให้กับบอร์โด ในลีกเอิง ก่อนย้ายไป อาร์เซนอลในพรีเมียร์ลีก และทีมชาติโมร็อกโก ในตำแหน่งกองหน้าตัวเป้า
ชามัก มีชื่อเสียงขึ้นมาจากการเป็นกองหน้าตัวเป้าให้กับอาร์เซนอล ระหว่างฤดูกาล 2010–13 ก่อนจะย้ายไปคริสตัลพาเลซใน ค.ศ. 2013 และย้ายมาสู่คาร์ดิฟฟ์ซิตี ในช่วงเดือนตุลาคม ค.ศ. 2016 ในแบบที่ไม่มีค่าตัวด้วยสัญญาระยะสั้น ชามักประกาศแขวนสตั๊ดในเดือนพฤษภาคม ค.ศ. 2019 ขณะอายุ 35 ปี
อ้างอิง
1984
กรณีอรุณา ศานบาค
อรุณา รามจันทระ ศานบาค (ಅರುಣಾ ರಾಮಚಂದ್ರ ಶನ್‌ಬಾಗ್, เทวนาครี: अरुणा रामचंद्र शानबाग; Aruna Ramchandra Shanbaug หรือ Śanbāg, 1 มิถุนายน 1948 – 18 พฤษภาคม 2015) เป็นพยาบาลชาวอินเดีย ผู้กลายเป็นที่สนใจหลังเธอตกเป็นศูนย์กลางของการตัดสินคดีว่าด้วยการทำการุณยฆาตหลังเธออยู่ในภาวะสมองตายเป็นเวลา 37 อันเป็นผลจากการโจมตีทางเพศ เมื่อปี 1973 ขณะเธอทำงานเป็นนางพยาบาลที่โรงพยาบาลเคอีเอ็มในย่านปเรล เมืองมุมไบ ศานบาคถูกข่มขืนและทำร้ายร่างกายโดย โสหันลาล ภารตะ วาลมีกิ (Sohanlal Bhartha Walmiki) เจ้าหน้าที่ประจำวอร์ดจนสมองของเธอได้รับบาดเจ็บจนเข้าสู่ภาวะสมองตาย ชนิดถาวร ในวันที่ 24 มกราคม 2011 หลังเกิดเหตุการณ์ได้ 37 ปีศาลสูงสุดอินเดียตอบรับคำร้องขอให้กระทำการการุณยฆาตเธอ ซึ่งยื่นร้องโดยนีกข่าง ปินกี วิราณี ผู้ตั้งคณะกรรมการแพทย์เพื่อวินิจฉัยสภาวะของเธอ ศาลปฏิเสธคำร้องในวันที่ 7 มีนาคม 2011 อย่างไรก็ตาม ในความเห็นหลัก (landmark opinion) นี้ได้ระบุยินยอมการการุณยฆาตแบบพาสซีฟ (passive euthanasia) ในประเทศอินเดีย
แคว้นประเทศบาสก์
ประเทศบาสก์ (Basque Country), ประเทศบัสโก (País Vasco) หรือ เอวส์กาดี (Euskadi) เป็นแคว้นปกครองตนเองแคว้นหนึ่งในภาคเหนือของราชอาณาจักรสเปน ประกอบด้วยจังหวัดกิปุซโกอา จังหวัดบิซกายา และจังหวัดอาลาบา
ประเทศบาสก์หรือแคว้นประเทศบาสก์มีสถานะเป็น "ชาติ" (nationality) ภายในประเทศสเปนตามรัฐธรรมนูญแห่งราชอาณาจักรสเปน พ.ศ. 2521 แคว้นปกครองตนเองแห่งนี้มีพื้นฐานอยู่บนธรรมนูญการปกครองตนเองแห่งประเทศบาสก์ ซึ่งเป็นกฎหมายมูลฐานที่กำหนดกรอบการพัฒนาของชาวบาสก์บนแผ่นดินสเปน อย่างไรก็ดี ดินแดนนาวาร์ซึ่งมีชาวบาสก์อาศัยอยู่เช่นกันก็ได้รับการจัดตั้งเป็นแคว้นปกครองตนเองแยกต่างหาก
ปัจจุบันแคว้นประเทศบาสก์ไม่มีเมืองหลักอย่างเป็นทางการ แต่เมืองที่เป็นที่ตั้งของสภานิติบัญญัติบาสก์และสำนักประธานแคว้นปกครองตนเองคือบิโตเรียซึ่งอยู่ในจังหวัดอาลาบา ขณะที่บิโตเรียเป็นเขตเทศบาลที่ใหญ่ที่สุดในแง่เนื้อที่ (276.81 ตารางกิโลเมตรหรือ 106.88 ตารางไมล์) บิลบาโอซึ่งอยู่ในจังหวัดบิซกายาก็เป็นเขตเทศบาลที่ใหญ่ที่สุดในแง่ประชากร โดยมีประชากรจำนวน 345,141 คน ภายในเขตเมืองขยายที่มีประชากรอาศัยอยู่กว่า 900,000 คน ณ ปี พ.ศ. 2558
วลี ประเทศบาสก์ ยังใช้หมายถึงภูมิภาคทางวัฒนธรรมซึ่งเป็นบ้านเมืองของชาวบาสก์และครอบคลุมแคว้นปกครองตนเองแห่งนี้ไว้ด้วย
เดอะ 100: อะแรงกิงออฟเดอะมอสต์อินฟลูเอนเชียลเพอร์เซินอินฮิสทรี
เดอะ 100: อะแรงกิงออฟเดอะมอสต์อินฟลูเอนเชียลเพอร์เซินอินฮิสทรี (The 100: A Ranking of the Most Influential Persons in History) เป็นหนังสือที่ตีพิมพ์ใน ค.ศ. 1978 โดยไมเคิล เฮ็ช. ฮาร์ต (Michael H. Hart) นักดาราศาสตร์ฟิสิกส์, นักวิจัยชีวิตต่างดาว และนักแบ่งแยกคนขาว (white separatist) ซึ่งเป็นหนังสือเล่มแรกที่ตีพิมพ์พร้อมกับได้รับการแก้ไขใน ค.ศ. 1992 เป็นอันดับบุคคล 100 คนที่มีอิทธิพลต่อประวัติศาสตร์มนุษย์ ในมุมมองของฮาร์ต
ฮาร์ตได้เขียนหนังสืออีกเล่มใน ค.ศ. 1999 ชื่อว่า A View from the Year 3000 โดยเป็นมุมมองของผู้คนจากอนาคตและจัดอันดับบุคคลที่มีอิทธิพลที่สุดในประวัติศาสตร์ เกือบครึ่งหนึ่งของรายการคือบุคคลสมมติจากปี 2000–3000 แต่ส่วนที่เหลือคือบุคคลที่มีอยู่จริง เนื้อหาส่วนใหญ่มาจากรุ่น 1992 ที่มีการเรียงลำดับใหม่
สรุป
บุคคลที่ได้อันดับ 1 ในรายชื่อของฮาร์ตคือศาสดามุฮัมมัด   ซึ่งสร้างเสียงวิจารณ์ไปบางส่วน ฮาร์ตให้เหตุในการให้มุฮัมมัดอยู่ในอันดับ 1 ว่าท่าน "ประสบความสำเร็จอย่างมาก" ทั้งด้านศาสนาและทางโลก เขาเชื่อว่าบทบาทในการพัฒนาศาสนาอิสลามของมุฮัมมัดมีอิทธิพลกว่าการร่วมพัฒนาศาสนาคริสต์ของพระเยซู  เขายกคุณลักษณะการพัฒนาศาสนาคริสต์ให้แก่เปาโลอัครทูต ซึ่งมีบทบาทสำคัญในการเผยแผ่ศาสนา
ในหนังสือนี้ ฮาร์ตไม่ได้รวมอับราฮัม ลินคอล์น ในรุ่นปรับปรุง ค.ศ. 1992 ได้รวมบุคคลที่มีส่วนเกี่ยวข้องในลัทธิคอมมิวนิสต์ เช่น วลาดีมีร์ เลนิน เหมา เจ๋อตง และมีฮาอิล กอร์บาชอฟ นอกจากนี้ เขายังแทนเอ็ดเวิร์ดเดอเวียร์, เอิร์ลที่ 17 แห่งออกซ์ฟอร์ดด้วยวิลเลียม เชกสเปียร์ ทดแทนนีลส์ บอร์กับอ็องตวน อ็องรี แบ็กแรลด้วยเออร์เนสต์ รัทเทอร์ฟอร์ด และเปลี่ยนตำแหน่งเฮนรี ฟอร์ดกับปาโบล ปีกัสโซ ท้ายที่สุด บางอันดับถูกเปลี่ยนแปลง แต่บริเวณ 10 อันดับแรกยังคงเหมือนเดิม
การตอบรับ
การตั้งมุฮัมมัดในอันดับแรก ทำให้หนังสือได้รับความเห็นโต้แย้งบางส่วนจากนักวิจารณ์ตะวันตก แต่กลับเป็นที่ต้อนรับอย่างมากและมีความเห็นในแง่บวกพรั่งพรูในโลกมุสลิม และนักเขียนหนังสือมุสลิมมักอ้างอิงหนังสือนี้ ได้แก่ มุฮัมมัด อัชชีรอซี, อาเหม็ด ดีดัต เป็นต้น    ใน ค.ศ. 1988 อดีตประธานาธิบดีอียิปต์ร่วมสมัย ฮุสนี มุบาร็อก ยกย่องไมเคิล ฮาร์ตจากการตั้งศาสดามุฮัมมัดให้อยู่ในอันดับ 1
สนธิสัญญาคอนสแตนติโนเปิล
สนธิสัญญาคอนสแตนติโนเปิล หรือ สนธิสัญญาอิสตันบูล อาจหมายถึง ความตกลงหลายฉบับที่เจรจาและลงนามกันในคอนสแตนติโนเปิล (อิสตันบูลในประเทศตุรกี)
ชิว อี้ เวย์
ชิว อี้ เวย์ (Chew Yi Wei; 16 ตุลาคม ค.ศ. 1995 —) เป็นนักกระโดดน้ำชายจากประเทศมาเลเซีย
สายใยอาหาร
สายใยอาหาร หรือวัฏจักรอาหาร บรรยายความสัมพันธ์แบบการกินกันในชุมชนนิเวศวิทยา นักนิเวศวิทยาสามารถรวบรวมรูปแบบชีวิตทุกชนิดอย่างกว้างขวางเป็นหนึ่งในสองหมวดหมู่ที่เรียกว่า ระดับหรือลำดับขั้นการกินอาหาร ได้แก่ 1) ออโตทรอพ และ 2) เฮเทโรทรอพ ในการบำรุงเลี้ยงร่างกาย การเจริญเติบโต การพัฒนา และเพื่อสืบพันธุ์ของตน พวกออโตทรอพผลิตอินทรีย์สารจากอนินทรีย์สาร รวมถึงทั้งแร่ธาตุและแก๊ส เช่น คาร์บอนไดออกไซด์ ปฏิกิริยาเคมีเหล่านี้ต้องอาศัยพลังงาน ซึ่งมาจากดวงอาทิตย์เป็นหลักและส่วนใหญ่โดยการสังเคราะห์ด้วยแสง แม้ปริมาณน้อยมากมาจากปล่องไฮโดรเทอร์มอลและน้ำพุร้อน มีการไล่ระหว่างระดับการกินอาหารตั้งแต่ออโตทรอพสมบูรณ์ซึ่งมีแหล่งคาร์บอนจากบรรยากาศเพียงแหล่งเดียว ไปจนถึงมิกโซทรอพ (เช่น พืชกินสัตว์) ซึ่งเป็นสิ่งมีชีวิตออโตทรอพที่ได้รับอินทรีย์สารบางส่วนจากแหล่งอื่นนอกเหนือจากบรรยากาศ และเฮเทโรทรอพสมบูรณ์ซึ่งได้รับอินทรีย์สารโดยการกินออโตทรอพและเฮเทโรทรอพอื่น สายใยอาหารเป็นการแสดงหลากหลายวิธีการกินอย่างง่าย ซึ่งเชื่อมโยงระบบนิเวศเข้าด้วยกันเป็นระบบการแลกเปลี่ยนรวม มีความสัมพันธ์การกินกันหลายประเภทซึ่งสามารถแบ่งได้อย่างหยาบ ๆ เป็นการกินพืช กินสัตว์ กินซาก และภาวะปรสิต อินทรีย์สารบางอย่างที่กินโดยเฮเทโรทรอพ เช่น น้ำตาล ให้พลังงาน ออโตทรอพและเฮเทโรทรอพมีทุกขนาด ตั้งแต่ขนาดเล็กจนมองด้วยตาเปล่าไม่เห็นไปจนถึงหนักหลายตัน จากสาหร่ายสีเขียวแกมน้ำเงินไปจนถึงต้นไม้ยักษ์ และจากไวรัสไปจนถึงวาฬสีน้ำเงิน
แฮมแชฮ์รี
แฮมแชฮ์รี เป็นหนังสือพิมพ์หลักในประเทศอิหร่านที่ตีพิมพ์เป็นภาษาเปอร์เซีย
สายใยอาหาร
ชาลส์ เอลตันบุกเบิกแนวคิดของสายใยอาหาร ห่วงโซ่อาหาร และขนาดอาหารในหนังสือคลาสสิก "นิเวศวิทยาสัตว์" ใน ค.ศ. 1927 คำว่า "วัฏจักรอาหาร" ของเอลตันถูกแทนที่ด้วยคำว่า "สายใยอาหาร" ในหนังสือนิเวศวิทยาสมัยหลัง เอลตันแบ่งสปีชีส์ออกเป็นหมู่ทำหน้าที่ ซึ่งเป็นพื้นฐานสำหรับงานคลาสสิกและรากฐานสำคัญของเรย์มอนด์ ลินเดมัน ใน ค.ศ. 1942 ว่าด้วยไดนามิกส์ระดับการกิน ลินเดมันเน้นบทบาทสำคัญของสิ่งมีชีวิตผู้ย่อยสลายในระบบการจำแนกระดับการกิน ความคิดของสายใยอาหารนั้นมีหลักฐานทางประวัติศาสตร์ในงานเขียนของชาร์ลส์ ดาร์วิน และระบบคำศัพท์ของเขา ตลอดจนในการอ้างถึงพฤติกรรมการย่อยสลายของไส้เดือนดิน เขาพูดเกี่ยวกับ "การเคลื่อนไหวอย่างดำเนินไปของอนุภาคโลก" แม้ก่อนหน้านั้น ใน ค.ศ. 1768 จอห์น บรุคเนอร์ อธิบายธรรมชาติว่าเป็น "สายในชีวิตสืบเนื่องกันหนึ่งเดียว"
สายใยอาหารเป็นตัวแทนระบบนิเวศจริงที่จำกัด เพราะจำเป็นต้องจัดรวบรวมสปีชีส์ทั้งหลายเข้าเป็นสปีชีส์ตามลำดับการกิน ซึ่งเป็นหมู่ทำหน้าที่ของสปีชีส์ซึ่งมีผู้ล่าและเหยื่ออย่างเดียวกันในสายใยอาหาร นักนิเวศวิทยาใช้การทำให้เข้าใจง่ายนี้ในแบบจำลองเชิงปริมาณ หรือเชิงคณิตศาสตร์ ของไดมานิกส์ระดับการกิน ด้วยการใช้แบบจำลองเหล่านี้ นักนิเวศวิทยาสามารถวัดและทดสอบรูปแบบทั่วไปในโครงสร้างของเครือข่ายสายใยอาหารแท้จริงได้ นักนิเวศวิทยาได้ระบุคุณสมบัติไม่สุ่มในโครงสร้างภูมิลักษณ์ของสายใยอาหาร ตัวอย่างที่ตีพิมพ์ซึ่งใช้ในการวิเคราะห์อภิมานมีคุณภาพกับการละเลยหลากหลาย อย่างไรก็ดี จำนวนการศึกษาเชิงประจักษ์เกี่ยวกับสายใยชุมชนนั้นกำลังปรากฏขึ้น และการกระทำทางคณิตศาสตร์ต่อสายใยอาหารโดยใช้ทฤษฎีเครือข่ายมีรูปแบบพิสูจน์ได้ร่วมกันทั้งหมด ตัวอย่างเช่น กฎสเกลลิง ทำนายความสัมพันธ์ระหว่างทอพอโลยีของความเชื่อมโยงผู้ล่า-เหยื่อในสายใยอาหารและความอุดมของสปีชีส์
พฤษภาคม พ.ศ. 2554
'''พฤษภาคม พ.ศ. 2554''' เป็นเดือนที่ 5 ของปี พ.ศ. 2554 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
พระราชวังบวรสถานพิมุข
พระราชวังบวรสถานพิมุข หรือ วังหลัง คือ วังของสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ซึ่งทรงเป็นกรมพระราชวังบวรสถานพิมุขในรัชกาลที่ 1 สร้างขึ้นที่ตำบลสวนลิ้นจี่ ตั้งแต่เมื่อครั้งยังดำรงพระยศเป็นสมเด็จเจ้าฟ้ากรมหลวงอนุรักษ์เทเวศร์ ถือว่าเป็นพระราชนิเวศน์เดิมของพระองค์ท่าน พื้นที่ดังกล่าวนี้มีขอบเขตทางทิศเหนือจรดกำแพงเมืองธนบุรีเดิม ทางทิศใต้จรดฉางเกลือ
วังหลังนี้เป็นกำลังสำคัญที่จะป้องกันพระนครทางทิศตะวันตกฝ่ายเหนือจากการรุกรานของข้าศึก ถัดจากวังหลังลงไปเป็นตำบลสวนมังคุด ซึ่งเป็นบ้านเดิมของสมเด็จพระเจ้าพี่นางเธอ เจ้าฟ้ากรมพระเทพสุดาวดี ต่อไปเป็นบ้านปูนและบ้านขมิ้นตามลำดับ ครั้นกรมพระราชวังหลังทิวงคตแล้ว  วังก็ถูกแบ่งออกเป็นตอน ๆ  ตอนพระมนเทียรสถานเดิม เจ้าครอกทองอยู่ ที่เรียกกันทั่วไปว่า "เจ้าครอกข้างใน" ประทับอยู่ ทางตอนใต้แบ่งออกเป็น 3 วัง คือ
ครั้นถึงรัชสมัยพระบาทสมเด็จพระนั่งเกล้าเจ้าอยู่หัว เชื้อสายกรมพระราชวังหลังไม่มีกำลังที่จะดูแลรักษาวัง จึงได้ปล่อยให้ร้างอยู่อย่างนั้น โดยที่รอบ ๆ เป็นที่อยู่ของราชสกุลเสนีวงศ์หรือปาลกะวงศ์ ซึ่งเป็นเชื้อสายของกรมพระราชวังหลังในปัจจุบัน ที่เหลือกลายเป็นที่ดินราษฎรไป
ปัจจุบันตำบลวังหลังได้รับการเปลี่ยนชื่อเป็น แขวงศิริราช ส่วนถนนเข้าวังหลังได้รับชื่อว่า ถนนวังหลัง
คิดเล่นเห็นต่างกับคำผกา
คิดเล่นเห็นต่างกับคำผกา เป็นรายการโทรทัศน์ออกอากาศทางวอยซ์ ทีวี เดิมออกอากาศเฉพาะวันอาทิตย์ ปัจจุบันออกอากาศทุกวันเสาร์และวันอาทิตย์ เวลา 21.30-22.00 น. โดยมีพิธีกรคือ คำ ผกา และ อรรถ บุนนาค เนื้อหาเป็นการหยิบยกปัญหาในสังคมมาวิเคราะห์เชิงลึก ทั้งในแง่มุมเชิงประวัติศาสตร์ สังคม วัฒนธรรม และมีการวิเคราะห์เชิงเปรียบเทียบระหว่างวัฒนธรรมไทยและต่างประเทศ ภายใต้แนวคิด "คิดเล่น-เห็นต่าง" ในช่วงท้ายของรายการจะมีการแนะนำหนังสือที่มีเนื้อหาเกี่ยวข้างกับประเด็นประจำสัปดาห์นั้น
เนื้อหารายการ
เนื่องจากทางรายการมีการหยิบยกประเด็นในสังคมที่ยังเป็นข้อถกเถียงกันอยู่มาก จึงมีบ่อยครั้งที่มีการหยิบยกเนื้อหาในรายการนี้ไปถกเถียงกันในสือกระแสหลักและสือออนไลน์อยู่บ่อยครั้ง ดังเช่นกรณีประเด็นของ จ้ะ คันหู และกรณีความไม่เหมาะในคำสอนของแม่ชีทศพรที่เปรียบเทียบอวัยวะเพศหญิงกับประตูเมืองและคำสอนแก้เคล็ดโดยแนะนำให้ลูกศิษย์ร่วมเพศกัน มีครั้งหนึ่งที่มีการวิพากย์วิจารณ์ เกี่ยวกับพระพุทธศาสนา ทำให้ คำผกา ต้องออกมาขอโทษและงดออกอากาศถึง 5 สัปดาห์
ระบบสนธิสัญญาแอนตาร์กติก
สนธิสัญญาแอนตาร์กติกและความตกลงที่เกี่ยวข้อง รวมเรียก ระบบสนธิสัญญาแอนตาร์กติก (Antarctic Treaty System, ย่อ: ATS) วางระเบียบความสัมพันธ์ระหว่างประเทศที่เกี่ยวข้องกับทวีปแอนตาร์กติกา สำหรับวัตถุประสงค์ของระบบสนธิสัญญาฯ มีการนิยาม "แอนตาร์กติกา" ว่าหมายถึงแผ่นดินและหิ้งน้ำแข็งทั้งหมดที่อยู่ใต้ละติจูด 60°ใต้ สนธิสัญญาฯ มีผลใช้บังคับในปี 2504 และปัจจุบันมีภาคี 53 ประเทศ สนธิสัญญาฯ กันทวีปแอนตาร์กติกาไว้เพื่อการอนุรักษ์ทางวิทยาศาสตร์ จัดตั้งเสรีภาพการสืบสวนทางวิทยาศาสตร์และห้ามกิจกรรมทางทหารบนทวีป สนธิสัญญาฯ เป็นความตกลงควบคุมอาวุธความตกลงแรกซึ่งจัดตั้งขึ้นระหว่างสงครามเย็น นับแต่เดือนกันยายน 2547 สำนักงานใหญ่เลขาธิการสนธิสัญญาแอนตาร์กติกตั้งอยู่ในกรุงบัวโนสไอเรส ประเทศอาร์เจนตินา
สนธิสัญญาหลักเปิดให้ลงนามเมื่อวันที่ 1 ธันวาคม 2502 และมีผลใช้บังคับอย่างเป็นทางการเมื่อวันที่ 23 มิถุนายน 2504 ผู้ลงนามดั้งเดิมเป็น 12 ประเทศซึ่งมีกิจกรรมในทวีปแอนตาร์กติการะหว่างปีธรณีฟิสิกส์สากล 2500–2501 สิบสองประเทศซึ่งมีผลประโยชน์สำคัญในทวีปแอนตาร์กติกาในเวลานั้น ได้แก่ ประเทศอาร์เจนตินา ออสเตรเลีย เบลเยียม ชิลี ฝรั่งเศส ญี่ปุ่น นิวซีแลนด์ นอร์เวย์ แอฟริกาใต้ สหภาพโซเวียต สหราชอาณาจักรและสหรัฐ ประเทศเหล่านี้ตั้งสถานีในทวีปแอนตาร์กติกากว่า 50 สถานีสำหรับปีธรณีฟิสิกส์สากล
อำเภอกลาง (เทศมณฑลแจฮ์โรม)
อำเภอกลางแห่งเทศมณฑลแจฮ์โรม เป็นอำเภอในเทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 124,134 คนใน 30,613 ครัวเรือน อำเภอนี้มีเมืองเดียวคือแจฮ์โรม และตำบล 2 ตำบล คือตำบลโจลกอฮ์และตำบลคูแฮก
ทรงยศ สุขมากอนันต์
ทรงยศ สุขมากอนันต์ (ชื่อเล่น: ย้ง เกิดวันที่ 20 สิงหาคม พ.ศ. 2516) เป็นผู้กำกับภาพยนตร์ไทย นักเขียนบท อยู่ในกลุ่ม 365 ฟิล์ม มีผลงานภาพยนตร์ที่สำคัญได้แก่ เด็กหอ และ แฟนฉัน รวมถึงมีผลงานซีรีส์ ฮอร์โมนส์ วัยว้าวุ่น นอกจากนี้ยังได้รับฉายาว่า ผู้กำกับโรคจิต เนื่องจากมีลักษณะเด่นคือ การออกแบบการดำเนินเรื่องแบบหักมุม
การทำงาน
หลังเรียนจบทรงยศยังไม่มีงานจึงเตร็ดเตร่ที่คณะ 2 ปี โดยรับจ้างเป็นฟรีแลนซ์ถ่ายภาพ แรกเริ่มเป็นสคริปต์ไรเตอร์ให้กับรายการสารคดีกระจกหกด้าน ทำอยู่ 3 เดือน ก็ขอลาออก
ภายหลังทรงยศได้ตัดสินใจบินไปที่อเมริกาเพื่อไปเป็นเด็กเสิร์ฟที่ซานฟรานซิสโกอยู่ปีกว่า จนวันหนึ่ง มีเพื่อนของทรงยศแนะนำตำแหน่งผู้ช่วย ผู้กำกับโฆษณาของพี่ต่อ (ธนญชัย ศรศรีวิชัย) โปรดักชั่นเฮาส์ที่ฟีโนมีนา
ต่อมาในวันที่ 1 กุมภาพันธ์ พ.ศ. 2566 ทรงยศได้จับมือกับ ปิง-เกรียงไกร วชิรธรรมพร เปิดตัวบริษัท ทาดา เอ็นเทอร์เทนเมนท์เพื่อยกระดับวงการไทยป็อปไปสู่ระดับสากล โดยเตรียมเดบิวต์เกิร์ลกรุ๊ปวงแรกชื่อ MXFRUIT
คริส วิลเดอร์
คริสโตเฟอร์ จอห์น วิลเดอร์ (Christopher John Wilder; เกิดวันที่ 23 กันยายน ค.ศ. 1967) เป็นผู้จัดการทีมฟุตบอลและอดีตนักฟุตบอลชาวอังกฤษในตำแหน่งกองหลัง
เขามีประสบการณ์การเล่นฟุตบอลกับเชฟฟีลด์ยูไนเต็ด (สองครั้ง), รอเทอรัมยูไนเต็ด, นอตส์เคาน์ตี, แบรดฟอร์ดซิตี, ไบรตันแอนด์โฮฟอัลเบียน และฮาลิแฟกซ์ทาวน์ เขาเคยถูกปล่อยยืมตัวให้กับห้าสโมสร
หลังจากเลิกเล่น เขาผันตัวมาเป็นผู้จัดการทีม โดยเคยทำหน้าที่นี้ให้กับอัลเฟรตันทาวน์, ฮาลิแฟกซ์ทาวน์ (เป็นผู้จัดการคนสุดท้ายก่อนยุบทีม), ออกซ์ฟอร์ดยูไนเต็ด และนอร์แทมป์ตันทาวน์ ก่อนที่จะรับตำแหน่งนี้กับเชฟฟีลด์ยูไนเต็ด เขาเคยพาออกซ์ฟอร์ดชนะเลิศคอนเฟอเรนซ์พรีเมียร์จนได้เพลย์ออฟเลื่อนชั้นใน ค.ศ. 2010 เคยพานอร์แทมป์ตันทาวน์เลื่อนชั้นจากลีกทูในฐานะผู้ชนะเลิศใน ค.ศ. 2016 และเคยพาเชฟฟีลด์ยูไนเต็ดเลื่อนชั้นจากลีกวันใน ค.ศ. 2017 และจากแชมเปียนชิปในอีกสองปีถัดมา
ผู้จัดการ
ฮาลิแฟกซ์ทาวน์
ออกซ์ฟอร์ดยูไนเต็ด
นอร์แทมป์ตันทาวน์
เชฟฟีลด์ยูไนเต็ด
รางวัล
Routing Protocol
Routing Protocol คือโพรโทคอลที่ใช้ในการแลกเปลี่ยน routing table ระหว่างอุปกรณ์เครือข่ายต่างๆที่ทำงานในระดับ Network Layer (Layer 3) เช่น Router เพื่อให้อุปกรณ์เหล่านี้สามารถส่งข้อมูล (IP packet) ไปยังคอมพิวเตอร์ปลายทางได้อย่างถูกต้อง โดยที่ผู้ดูแลเครือข่ายไม่ต้องแก้ไขข้อมูล routing table ของอุปกรณ์ต่างๆตลอดเวลา เรียกว่าการทำงานของ Routing Protocol ทำให้เกิดการใช้งาน dynamic routing ต่อระบบเครือข่าย
ฟุตบอลทีมชาติแอลเบเนีย
ฟุตบอลทีมชาติแอลเบเนีย (Kombëtarja shqiptare e futbollit) เป็นฟุตบอลทีมชาติจากประเทศแอลเบเนีย อยู่ภายใต้การดูแลของสมาคมฟุตบอลแอลเบเนีย ยังไม่เคยปรากฏประวัติใด ๆ ในการลงแข่งขันระดับโลกเลย นอกจากฟุตบอลชิงแชมป์แห่งชาติยุโรป 2016
ฟุตบอลชิงแชมป์แห่งชาติยุโรป 2016
โดยผลการแข่งขัน ปรากฏว่าแอลเบเนียได้อันดับ 3 จากการแพ้ 2 และชนะ 1 ซึ่งตามกติกาใหม่ที่ใช้ในคราวนี้ ให้กำหนดให้ทีมที่ได้อันดับ 3 ทั้งหมดจาก 6 กลุ่มทั้งหมด ที่มีผลต่างของประตูได้เสียดีที่สุด 4 ทีมผ่านเข้าไปสู่รอบ 16 ทีมสุดท้าย ซึ่งเป็นรอบของการแพ้คัดออกได้ ปรากฏว่าผลต่างของแอลเบเนียยังสู้ทีมอื่นไม่ได้ จึงต้องตกรอบไปในที่สุด ถึงแม้ว่าในนัดสุดท้ายจะสามารถเอาชนะโรมาเนีย ที่ถูกมองว่าเหนือกว่าก็ตามไป   1–0 ประตู จากลูกโหม่งของอาร์มันโด ซาดิคู ในนาทีที่ 43 ซึ่งลูกนี้ยังนับว่าเป็นลูกประวัติศาสตร์ของแอลบาเนียอีกด้วย ในฐานะที่เป็นลูกแรกของแอลบาเนียที่ทำได้ในการเล่นรอบสุดท้ายการแข่งขันฟุตบอลระดับโลก
เพียงเพื่อ รอพบหัวใจเรา
เนื้อเรื่อง
นิเรโนะ อุซุกิ สาวน้อยจากต่างจังหวัด ผู้ไม่เคยก้าวออกจากบ้านเกิด สอบติดมหาวิทยาลัยมุซาชิ ในกรุงโตเกียว จึงได้ย้ายเข้ามาพักในโตเกียว ต้องเผชิญกับสภาพแวดล้อมใหม่ๆ ความไม่คุ้นเคยต่างๆ ผู้คนรอบตัวหลายหลากในเมืองใหญ่ เธอต้องพยายามปรับตัวเพื่อให้เข้ากับความแปลกใหม่ต่างๆที่พบเจอ เพียงเพื่อเป้าหมายบางอย่างที่เธอได้วาดหวังเอาไว้
เกร็ดละคร
พบกับภาพยนตร์ที่จะพาคุณไปพบความหมายของคำว่า "รัก" สำหรับใครบางคนมันมีพลังมากมายขนาดที่จะเพิ่มความกล้าให้สามารถที่เผชิญหน้ากับสิ่งต่างๆได้อย่างไม่น่าเชื่อ  การแสดงนำของ ทาคาโกะ มัตสึ จะนำผู้ชมเข้าไปพบกับความรักอันสวยงามของสาวน้อยแรกรุ่นที่คุณจะต้องหลงรักเธอ เช่นเดียวกับผู้ชมอีกมากมาย
เทศมณฑล
เคาน์ตี (county) หรือ เทศมณฑล เป็นหน่วยย่อยของการปกครองในหลายประเทศ มีไว้เพื่อการบริหารท้องถิ่นตลอดจนการอื่นที่จำเป็น คำ เคาน์ตี มาจากภาษาฝรั่งเศสเก่า conté (กงเต)  แปลว่าเขตการปกครองภายใต้เจ้าต่างกรมหรือขุนนางระดับเคานต์ เคาน์ตีในแต่ละประเทศมีฐานะการปกครองที่แตกต่างกันไม่เป็นแบบเดียวกันเสียทีเดียว จึงต้องพิจารณาถึงฐานะการปกครองเสียก่อนจึงเทียบให้เข้ากับระบบการปกครองของไทย
ในสหรัฐอเมริกา เคาน์ตีมักเรียกว่า เทศมณฑล มีฐานะรองลงจากรัฐ (ซึ่งมีรัฐบาลอิสระจากรัฐบาลกลาง) แต่ใหญ่กว่าหมู่บ้านหรือเมือง แต่ในสหราชอาณาจักร เคาน์ตีมีฐานะเป็นจังหวัดที่มีผู้ว่าราชการจังหวัดประจำ รวมทั้งมีสภาจังหวัดและ/หรือสภาอำเภอ (กรมการอำเภอ) ปกครอง ในประเทศต่าง ๆ นอกจากนี้ คำ เคาน์ตี จะหมายถึงหน่วยการปกครองที่แตกต่างกันออกไป (โปรดดูรายละเอียดในบทความ)
ประวัติ
เดิมในทวีปยุโรปในอดีต "เคาน์ตี" คือเขตปกครองของ "เคานต์" (Count, Comte, Conde, Graf) ในอังกฤษ ไอร์แลนด์ และฝรั่งเศส หลังสมัยเคลติกผู้มีตำแหน่งเทียบกับ "เคานต์" บนแผ่นดินใหญ่เรียกว่า "เอิร์ล" เขตปกครองของเคานต์จะสังเกตได้จากการใช้คำนำหน้าชื่อว่าเป็น "County of..." เช่น "County of Cleves" ตัวอย่างของเคาน์ตีในประวัติศาสตร์ก็ ได้แก่ เคาน์ตีเคลเวอในเยอรมนี ถ้าเขตนั้นได้เลื่อนสถานะชื่อเขตก็จะเปลี่ยนตามไปด้วย เช่น เมื่อเคาน์ตีเคลเวอได้รับการเลื่อนฐานะขึ้นเป็นราชรัฐชั้นดัชชี สถานะของเขตก็เปลี่ยนเป็นดัชชีเคลเวอ
สหราชอาณาจักร
thumb|เคาน์ตี (จังหวัด) ในประเทศอังกฤษ (ส่วนย่อยของสหราชอาณาจักร) thumb|right|อำเภอใน[[ดอร์เซต|เคาน์ตี/จังหวัดดอร์เซต 1. เวย์มัทและพอร์ตแลนด์ 2. เวสต์ดอร์เซต 3. นอร์ทดอร์เซต 4. เพอร์เบก 5. อีสต์ดอร์เซต 6. ไครสเชอร์ช 7. บอร์นมัท (เขตปกครองอิสระ) 8. พูล (เขตปกครองอิสระ)]] เคาน์ตีในสหราชอาณาจักร เป็นส่วนย่อยของการปกครองที่เทียบเท่ากับจังหวัดในประเทศไทย ต่างจากเทศมณฑลที่มีฐานะเป็นส่วนย่อยของรัฐเช่นในสหรัฐอเมริกา แต่ละเคาน์ตีอาจแบ่งย่อยออกเป็นอำเภอ (district) และตำบล (civil parish) ได้ตามความเหมาะสม บางเคาน์ตีที่มีประชากรหนาแน่นอาจจะจัดให้เป็นเคาน์ตีในเขตนคร (metropolitan county) ในประเทศอังกฤษมีเคาน์ตีในเขตนครทั้งสิ้น 8 แห่ง (ไม่นับนครหลวงลอนดอน) ได้แก่ เกรตเตอร์แมนเชสเตอร์ เมอร์ซีย์ไซด์ เซาท์ยอร์กเชอร์ ไทน์แอนด์เวียร์ เวสต์มิดแลนด์ และเวสต์ยอร์กเชอร์ ทั้งหมดไม่มีสภาจังหวัดปกครอง มีเฉพาะสภาอำเภอเท่านั้น สภาอำเภอเหล่านี้มีหน้าที่รับผิดชอบการปกครองท้องที่ในทุก ๆ เรื่อง โดยรับมอบอำนาจจากรัฐบาลกลาง
ประเทศอังกฤษมีเคาน์ตีทั้งหมด 48 เคาน์ตี บางเคาน์ตีมีมาแต่โบราณแล้วในขณะที่บางเคาน์ตีเพิ่งเกิดสมัยหลัง เช่น เคาน์ตีบริสตอล ซึ่งเกิดจากการยุบและแบ่งส่วนเคาน์ตีเอวอน เมื่อปี พ.ศ. 2539
นอกจากเคาน์ตีในเขตนครแล้ว ยังมีเคาน์ตีนอกเขตนคร (non-metropolitan country) ซึ่งมีประชากรเบาบางลงมาบ้าง ยกตัวอย่างเช่น เคาน์ตีคัมเบรีย ฮาร์ตฟอร์ดเชอร์ นอร์โฟล์ก นอร์แทมป์ตันเชอร์ (หรือนอร์ทแฮมป์ตันเชอร์) ออกซฟอร์ดเชอร์ ซัฟโฟล์ก เซอร์รีย์ วอร์ริกเชอร์ เวสต์ซัสเซกส์ และ วูสเตอร์เชอร์ ฯลฯ เคาน์ตีเหล่านี้แบ่งออกเป็นหลายอำเภอ โดยทั้งจังหวัดและอำเภอมีสภาประจำ ทำหน้าที่ในส่วนที่เติมเต็มซึ่งกันและกัน ดังจะได้แสดงไว้ในตาราง
เคาน์ตีบางแห่งมีเพียงอำเภอเดียว ได้แก่ บริสตอล เฮริฟอร์ดเชอร์ เกาะไวต์ (หรือไอล์ออฟไวต์ (Isle of Wight)) นอร์ทัมเบอร์แลนด์ และ รัตแลนด์ จึงทำให้เป็นเขตปกครองอิสระ (unitary authority) ไปโดยปริยาย นอกเหนือจากเขตปกครองอิสระที่ยกฐานะจากอำเภอ ทั้งนี้ เคาน์ตีแต่ละแห่งจะมีลอร์ดเลฟเทนันต์ หรือผู้ว่าราชการจังหวัด (Lord Lieutenant) ซึ่งพระมหากษัตริย์จะได้แต่งตั้งให้มาประจำทำหน้าที่ตามพิธีการสำคัญ ในส่วนของประชาชนที่อาศัยก็จะได้เลือกสมาชิกสภาท้องถิ่นและผู้บริหารท้องถิ่นขึ้นแยกต่างหากจากผู้ว่าราชการจังหวัด
บางอำเภอหรือตำบลในเคาน์ตีที่มีประชากรหนาแน่น มักถูกยกฐานะขึ้นเป็นเขตปกครองอิสระเช่นเดียวกับเคาน์ตีที่มีอำเภอเดียว โดยจะมีสถานะเป็นเทศบาลเมือง (town) หรือนคร (city) ซึ่งหากเมืองใดต้องการยกสถานะเป็นนคร จะต้องทำเรื่องทูลเกล้าฯ ถวายพระมหากษัตริย์ผ่านทางกระทรวงมหาดไทย (Home Office) หลักเกณฑ์ที่ใช้พิจารณาได้แก่ จำนวนประชากร ความสำคัญของเมือง และเอกลักษณ์ทางวัฒนธรรมที่โดดเด่น ในอังกฤษเขตปกครองอิสระมักมีอำนาจแยกไปจากเคาน์ตี แต่ยังคงสังกัดอยู่ในเคาน์ตีนั้น เช่น อำเภอไบรตันแอนด์โฮฟ มีสถานะเป็นนครและเขตปกครองพิเศษในเคาน์ตีอีสต์ซัสเซกส์ (ยกฐานะเมื่อ พ.ศ. 2543) แต่ในสกอตแลนด์เขตปกครองพิเศษมักแยกเขตการบริหารออกจากเคาน์ตีต่างหาก (ยกเว้นงานทะเบียนที่ยังขึ้นตรงกับเคาน์ตี) เช่นเอดินบะระ ซึ่งเป็นนครอิสระแต่อยู่ในท้องที่ทะเบียนของเคาน์ตีมิดโลเดียน (Midlothian)
ทั้งนี้ การตระเวนตรวจตราความสงบเรียบร้อยของบ้านเมืองจะกระทำโดยตำรวจ ซึ่งจะสังกัดอยู่กับจังหวัดตำรวจ (constabulary) แยกออกไปต่างหากจากจากเคาน์ตี จังหวัดตำรวจหนึ่งอาจดูแลจังหวัดเดียวหรือหลายจังหวัดก็ได้ ยกตัวอย่างเช่น จังหวัดตำรวจแฮมป์เชอร์ (Hampshire Constabulary) มีหน้าที่ดูแลความสงบเรียบร้อยและป้องปรามอาชญากรรมในเขตเคาน์ตีแฮมป์เชอร์ (Hampshire) และเคาน์ตีเกาะไวต์ (Isle of Wight) จังหวัดตำรวจซัสเซกส์ (Sussex Police) ดูแลทั้งเคาน์ตีเวสต์ซัสเซกส์และอีสต์ซัสเซกส์ จังหวัดตำรวจเอวอนแอนด์ซัมเมอร์เซต (Avon and Somerset Constabulary) ดูแลเคาน์ตีซัมเมอร์เซต เคาน์ตีบริสตอล และบางส่วนทางตอนใต้ของเคาน์ตีกลอสเตอร์เชอร์ (Glocestershire) ส่วนจังหวัดตำรวจเดอแรม (Durham Constabulary) ดูแลเฉพาะเคาน์ตีเดอแรมเท่านั้น
ในทางปฏิบัติและในสื่อหลายแขนงไม่เว้นแม้แต่ตำราเรียน เคาน์ตีในสหราชอาณาจักรนิยมเรียกว่า แคว้น   และบางทีก็เรียก เขต  มากกว่าจะใช้ 'เทศมณฑล
แคนาดา
แคนาดาแบ่งส่วนย่อยของการปกครองออกเป็นรัฐ (province) แต่ละรัฐจะมีอำนาจอิสระในพื้นที่ของตน เช่นเดียวกับสหรัฐอเมริกา ส่วนย่อยของรัฐนั้นจะแตกต่างกันออกไปไม่เหมือนกัน ในบรรดาสิบรัฐของแคนาดา มีห้ารัฐที่ใช้เคาน์ตี หรือ "เทศมณฑล" เรียกส่วนย่อยของตน ในจำนวนนี้ได้แก่รัฐนิวบรันสวิก รัฐโนวาสโกเชีย รัฐออนแทริโอ รัฐควิเบก รัฐเกาะเจ้าชายเอ็ดเวิร์ด หรือปรินซ์เอ็ดเวิร์ดไอแลนด์
สหรัฐ
เมืองบางเมืองในสหรัฐอเมริกา โดยเฉพาะในรัฐเวอร์จิเนีย รัฐแมรีแลนด์ รัฐมิสซูรี และรัฐเนวาดา อาจเป็นนครอิสระ (independent city) ซึ่งมีฐานะเทียบเท่ากับเคาน์ตี
รัฐนิวยอร์กมีเคาน์ตีทั้งสิ้น 62 แห่ง ในจำนวนนี้ 57 แห่ง เป็นเคาน์ตีที่ขึ้นตรงต่อรัฐ ที่เหลืออีกห้าแห่ง ได้แก่ แมนฮัตตัน เดอะบรอนซ์ ควีนส์ บรุกลิน และสเตเทนไอแลนด์ (Staten Island) เป็นส่วนย่อยของนครนิวยอร์ก ซึ่งก็ขึ้นอยู่กับรัฐนิวยอร์กอีกชั้นหนึ่ง
ณ พ.ศ. 2556 สหรัฐอเมริกามีเคาน์ตีทั้งสิ้น 3,007 แห่ง และส่วนย่อยที่เทียบเท่าเคาน์ตี 137 แห่ง รวมทั้งสิ้น 3,144 แห่ง
จีน
คำว่า county เป็นคำภาษาอังกฤษที่ใช้แปลตัวอักษร หรือ  (xiàn) อำเภอเป็นเขตการปกครองท้องถิ่นระดับที่สามในจีนแผ่นดินใหญ่ที่ปกครองโดยสาธารณรัฐประชาชนจีน โดยอยู่ภายใต้จังหวัด และมณฑล
โดยทั่วไป ส่วนการปกครองย่อยจากมณฑลของจีน เรียกว่าจังหวัด (อังกฤษ: prefecture; จีน:地区; พินอิน:Dìqū; คำอ่าน: ตี้ชวี) ซึ่งบางจังหวัดก็มีสถานะเป็นเมือง ส่วนย่อยของจังหวัดลงไปเรียกว่า อำเภอ (อังกฤษ: county; จีน:县; พินอิน:Xiàn; คำอ่าน: เสี้ยน) ตำบล (อังกฤษ: township; จีน:镇; พินอิน:Zhèn; คำอ่าน: เจิ้น) และหมู่บ้าน (อังกฤษ: village; จีน:村; พินอิน:Cūn; คำอ่าน: ชุน) ตามลำดับ
ทั้งนี้ การปกครองในแต่ละชั้นจะมีการจัดลำดับความสำคัญของหน่วยการปกครองตามขนาดอีกด้วย เช่นในระดับตำบล ถ้าเป็นชุมชนเมืองจะใช้ 街道 (Jiēdào, เจียเต้า) ถ้าเป็นตำบลชนบทขนาดใหญ่ ก็เรียกว่า 镇 (Zhèn, เจิ้น) ถ้าเป็นตำบลห่างไกลทุรกันดาร จะเรียก 乡 (Xiāng, เซียง) การปกครองแต่ละระดับไม่จำเป็นต้องขึ้นต่อกันและกัน อาจเป็นอิสระในตัวเองก็ได้โดยเฉพาะอำเภอในเขตมองโกเลียใน
ไต้หวัน
เทศมณฑล แปลมาจาก County ซึ่งเป็นคำแปลเป็นภาษาอังกฤษจากตัวอักษรจีน 縣 ( เซี่ยน) หมายถึง เขตทางการเมืองระดับแรกในปัจจุบันของไต้หวันและหมู่เกาะโดยรอบ อย่างไรก็ตาม นครปกครองโดยตรงและนครภายใต้มณฑลก็มีอำนาจในระดับเดียวกับเทศมณฑล เขตการปกครองที่อยู่เหนือเทศมณฑล คือ มณฑล (แต่ถูกยกเลิกเนื่องจากเหตุผลทางเศรษฐกิจและการเมือง) ปัจจุบันไต้หวันมี 13 เทศมณฑล
ประเทศคิวบาในพาราลิมปิกฤดูร้อน 2012
ประเทศคิวบา เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติคิวบาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 23 คนใน 6 ชนิดกีฬา
กรีฑา
ผลการแข่งขันดังนี้ :
Multilayer Switch
Multilayer Switch อ้างถึงอุปกรณ์ Switch ที่ทำงานในหลายๆ Layer ตั้งแต่ Data Link Layer (Layer 2) และ Network Layer (Layer 3) ขึ้นไป โดยในบางอุปกรณ์นั้นสามารถทำงานได้ถึง Application Layer (Layer 7) ด้วย เช่นอุปกรณ์ Load Balancer
โดยทั่วไปแล้วอุปกรณ์ Multilayer Switch ที่นิยมใช้กันอย่างแพร่หลายจะทำงานที่ Data Link Layer และ Network Layer ดังนั้นอุปกรณ์ดังกล่าวจะมีฟังก์ชันการทำงานที่สำคัญอันได้แก่ VLAN Assignment และ Routing Management
VLAN Assignment
เป็นการกำหนด VLAN ให้กับ Interface ต่างๆของ Multilayer Switch เพื่อให้สามารถรับและส่งข้อมูลไปยังคอมพิวเตอร์ปลายทางภายในเครือข่ายเดียวกัน (Same Network) ได้อย่างถูกต้อง รวมไปถึงการกำหนด parameter ต่างๆ (เช่น Spanning Tree เป็นต้น) ของ VLAN เพื่อให้ Multilayer Switch สามารถทำงานร่วมกับอุปกรณ์ Switch อื่นๆที่เชื่อมต่อเข้ามา
Routing Management
เพื่อให้ Multilayer Switch สามารถที่จะรับและส่งข้อมูลไปยังคอมพิวเตอร์ปลายทางที่อยู่ต่างเครือข่าย (Different Network) และทำงานร่วมกับอุปกรณ์ในระดับ Network Layer ที่เชื่อมต่อเข้ามาได้อย่างถูกต้อง
เจ้าชายฟิลลิพแห่งโฮเอินโลเออ-ลังเงินบวร์ค
เจ้าชายฟิลลิพแห่งโฮเอินโลเออ-ลังเงินบวร์ค (Philipp zu Hohenlohe-Langenburg) หรือพระนามเต็มคือ ฟิลลิพ ก็อทฟรีท อเล็คซันเดอร์ (Philipp Gottfried Alexander) เป็นพระโอรสพระองค์ที่ 2 และพระองค์แรกในครัฟท์ เจ้าชายแห่งโฮเอินโลเออ-ลังเงินบวร์ค กับเจ้าหญิงชาร์ล็อตแห่งครูอี เป็นพระนัดดาใน เจ้าหญิงมาร์การีตาแห่งกรีซและเดนมาร์ก พระญาติใน สมเด็จพระเจ้าชาลส์ที่ 3 แห่งสหราชอาณาจักร พระองค์ทรงมีพระมารดาทูลหัวคือ เจ้าหญิงแอนน์ พระราชกุมารี ซึ่งเป็นพระญาติของพระองค์
พระองค์กลายเป็นผู้รั้งตำแหน่งองค์อธิปัตย์แห่งโฮเอินโลเออ-ลังเงินบวร์ค ภายหลังการสิ้นพระชนม์ของพระบิดาเมื่อ พ.ศ. 2547
เสกสมรส
พระองค์ทรงเสกสมรสกับซัสคีอา บินเดอร์ เมื่อวันที่ 6 กันยายน พ.ศ. 2546 มีพระบุตรดังนี้
ทั้งนี้พระองค์ทรงสืบเชื้อสายมาจากวิกตอเรีย สมเด็จพระราชินีนาถแห่งสหราชอาณาจักร และคริสเตียนที่ 9 พระเจ้าเดนมาร์ก ผ่านทางสายพระบิดา
รัฐมอนแทนา
รัฐมอนแทนา (Montana, ) เป็นรัฐหนึ่งของสหรัฐตั้งอยู่ทางฝั่งตะวันตกและ เป็นรัฐที่มีขนาดใหญ่อันดับ 4 ของประเทศ เมืองหลวงของรัฐคือเฮเลนา พื้นที่ประมาณ 60% ของรัฐมอนแทนามีลักษณะเป็นเทือกเขา ชื่อของรัฐมอนแทนา มาจากภาษาสเปน คำว่า montaña มีความหมายว่า ภูเขา เศรษฐกิจของรัฐมาจากทางด้านเกษตรกรรม ได้แก่ ข้าวบาร์เลย์ ข้าวสาลี ข้าวโอ๊ต และขณะเดียวกันก็มาจากการท่องเที่ยว โดยมีอุทยานแห่งชาติหลายแห่ง ได้แก่ อุทยานแห่งชาติเกลเซียร์ และอุทยานแห่งชาติเยลโลว์สโตน
อัลบะเกาะเราะฮ์
อัลบะเกาะเราะฮ์ (البقرة, ความหมาย: "วัวเพศเมีย" หรือ "วัว") เป็นบทที่สองและบท (ซูเราะฮ์) ที่ยาวที่สุดในอัลกุรอาน โดยมี 286 โองการ (อายะฮ์), 6,201 คำ และ 25,500 ตัวอักษร
รัฐมอนแทนา
ในปี 2550 มอนแทนามีประชากร 957,861 คน
อัลบะเกาะเราะฮ์
เป็นซูเราะฮ์มะดีนะฮ์ ซึ่งถูกประทานที่มะดีนะฮ์หลังฮิจเราะห์ ยกเว้นโองการที่เกี่ยวกับริบา (ดอกเบี้ย) ซึ่งมุสลิมเชื่อว่ามีการประทานในช่วงพิธีฮัจญ์อำลา การทำฮัจญ์ครั้งสุดท้ายของมุฮัมมัด โดยเฉพาะโองการที่ 281 ในบทนี้ที่เชื่อว่าเป็นโองการสุดท้ายที่ถูกประทานในอัลกุรอาน ในวันที่ 10 ซุลฮิจญะฮ์ ฮ.ศ. 10 ประมาณ 80 หรือ 90 วันก่อนที่ท่านเสียชีวิต
ซูเราะฮ์อัลบะเกาะเราะฮ์กำหนดให้ผู้ศรัทธาถือศีลอดในช่วงเดือนเราะมะฎอน
อะห์มัด อัมชาร์ อัซมัน
อะห์มัด อัมชาร์ บิน อัซมัน (Ahmad Amsyar bin Azman; 28 สิงหาคม ค.ศ. 1992 —) เป็นนักกระโดดน้ำชายชาวมาเลเซีย ในปี ค.ศ. 2015 เขาเข้าร่วมการแข่งขันกีฬาทางน้ำชิงแชมป์โลก 2015
โรลันโด แบล็กเบิร์น
โรลันโด แบล็กเบิร์น (9 มกราคม ค.ศ. 1990 —) เป็นนักฟุตบอลชาวปานามา ปัจจุบันเล่นตำแหน่งกองหน้าให้แก่เตสตรอนเก็สต์ในโบลิเวีย เคยเล่นให้แก่การท่าเรือเป็นช่วงเวลาสั้น ๆ ในปี 2019
สโมสรอาชีพ
โรลันโด แบล็กเบิร์น เกิดที่ ซันโฮอากีน ในประเทศปานามา เขาเริ่มต้นอาชีพกับสโมสรตาอูโร และต่อมาก็ได้ไปเล่นให้กับยูเวนตุดเรตัลเตซา สโมสรในกัวเตมาลา และสุดท้ายก็ได้ย้ายไปเล่นให้กับคอริลโล หลังจากที่ยูเวนตุดเกิดปัญหาทางด้านการเงิน
ในเดือนมกราคม ค.ศ. 2012 คอริลโลได้ปล่อยยืมตัวแบล็กเบิร์นให้กับเซนิกา สโมสรในสโลวาเกีย เขาลงเล่นนัดแรกให้กับสโมสรในนัดที่เอาชนะสโลวันบราติสลาวา 2–0 ในสโลวักคัพรอบก่อนรองชนะเลิศ เมื่อวันที่ 7 มีนาคม ค.ศ. 2012 สัญญายืมตัวของเขาสิ้นสุดหลังจากที่ได้เล่นในยุโรปประมาณหนึ่งปีครึ่ง
ใน ค.ศ. 2014 แบล็กเบิร์นได้ย้ายไปกอมูนิกาซิองเนส สโมสรใหญ่ในกัวเตมาลา โดยเขาทำ 10 ประตูให้กับสโมสรในฤดูกาลแรก
ทีมชาติปานามา
แบล็กเบิร์นลงเล่นให้กับปานามาครั้งแรกในเดือนธันวาคม ค.ศ. 2010 ในนัดกระชับมิตรที่พบกับฮอนดูรัส โดยข้อมูลเมื่อวันที่ 1 พฤษภาคม ค.ศ. 2015 เขาลงเล่นทีมชาติ 17 นัด และทำ 3 ประตู เขาเป็นตัวแทนประเทศในการแข่งขันโคปาเซนโตรอเมริกานา 2013 และคอนคาแคฟโกลด์คัพ 2013
ในเดือนพฤษภาคม ค.ศ. 2018 เขามีชื่อติดทีมชาติเบื้องต้น 35 คนในการแข่งขันฟุตบอลโลก 2018 ที่ประเทศรัสเซีย ก่อนที่จะถูกคัดออก
โอกูมะ
โอกูมะ (大熊町 (Ōkuma-machi)) เป็นเมืองที่ตั้งอยู่ในอำเภอฟูตาบะ จังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 78.71 ตารางกิโลเมตร มีประชากรเมื่อ ค.ศ. 2010 จำนวน 11,515 คน อย่างไรก็ตาม ผู้คนในเมืองนี้ได้อพยพออกไปทั้งหมดหลังจากเกิดเหตุการณ์ภัยพิบัตินิวเคลียร์ฟูกูชิมะแห่งที่หนึ่ง และอนุญาตให้ผู้อยู่อาศัยกลับมาเฉพาะช่วงกลางวันตั้งแต่พฤษภาคม ค.ศ. 2013 และในเดือนเมษายน ค.ศ. 2019 บางส่วนของเมืองได้รับการพิจารณาว่าสามารถกำจัดการปนเปื้อนได้เป็นผลสำเร็จ ทำให้ผู้อยู่อาศัยได้รับอนุญาตให้กลับไปยังพื้นที่ดังกล่าวได้
ภูมิศาสตร์
โอกูมะตั้งอยู่บนชายฝั่งมหาสมุทรแปซิฟิกทางตอนกลางของจังหวัดฟูกูชิมะ ตั้งอยู่ใจกลางของภูมิภาคฮามาโดริ ซึ่งเป็นภาคตะวันออกของจังหวัด มีพรมแดนทางทิศตะวันตกติดกับที่ราบสูงอาบูกูมะ และทางทิศตะวันออกติดกับมหาสมุทรแปซิฟิก ตั้งอยู่ระหว่างเมืองนามิเอะและเมืองฟูตาบะทางทิศเหนือ นครทามูระทางทิศตะวันตก และหมู่บ้านคาวาอูจิและเมืองโทมิโอกะทางทิศใต้ เมืองโอกูมะเป็นที่ตั้งของโรงไฟฟ้านิวเคลียร์ฟูกูชิมะแห่งที่หนึ่ง
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโอกูมะเพิ่มขึ้นอย่างต่อเนื่องในช่วง 40 ปีที่ผ่านมา และลดลงอย่างมากหลังจากเกิดภัยพิบัตินิวเคลียร์
บุญเอื้อ ประเสริฐสุวรรณ
พลตรี บุญเอื้อ ประเสริฐสุวรรณ (ชื่อเดิม: กิมกุ่ย) (13 เมษายน พ.ศ. 2462 – 13 ตุลาคม พ.ศ. 2559) เป็นนักการเมืองชาวไทย เคยดำรงตำแหน่งประธานรัฐสภาและประธานสภาผู้แทนราษฎร เป็นอดีตรองนายกรัฐมนตรี และอดีตสมาชิกสภาผู้แทนราษฎรจังหวัดสุพรรณบุรี 10 สมัย
ประวัติ
สมรสกับนางดวงเนตร ประเสริฐสุวรรณ มีบุตร - ธิดา รวม 10 คน คือ
การทำงาน
บุญเอื้อ ประเสริฐสุวรรณ เริ่มทำงานหลังจากจบประกาศนียบัตรครูพิเศษมัธยม (พม.) โดยเป็นครูประจำโรงเรียนกรรณสูตศึกษาลัย เมื่อปี พ.ศ. 2480 ก่อนจะไปศึกษาต่อที่โรงเรียนทหารเสนารักษ์ และรับราชการมีชั้นยศ "สิบเอก" จากนั้นได้เข้าร่วมในราชการสงครามจนได้รับเหรียญชัยสมรภูมิมหาเอเชียบูรพา และเหรียญชัยสมรภูมิสงครามโลกครั้งที่สอง และกลับมาเป็นอาจารย์สอนประจำที่โรงพยาบาลอานันทมหิดล จังหวัดลพบุรี กระทั่ง พ.ศ. 2488 ได้ลาออกจากราชการเพื่อดูแลครอบครัว และเปิดคลินิกรักษาพยาบาลชื่อว่า "วิริยะการแพทย์"
งานการเมือง
บุญเอื้อ ได้เข้าสู่งานการเมืองโดยลงสมัครเป็นสมาชิกสภาจังหวัด (สจ.) เขตอำเภอบางปลาม้า จังหวัดสุพรรณบุรี และได้รับเลือกตั้งรวม 4 สมัย จากนั้นจึงได้เข้าสู่สนามการเมืองระดับชาติโดยการเป็นสมาชิกสภาผู้แทนราษฎร ตั้งแต่ปี พ.ศ. 2500 จนถึงปี พ.ศ. 2539 รวมถึง 10 สมัย โดยในระยะแรกได้ร่วมงานการเมืองกับพรรคประชาธิปัตย์ ต่อมาในปี พ.ศ. 2518 จึงย้ายมาร่วมงานกับพรรคธรรมสังคม และพรรคชาติไทยในปีถัดมา และยังเป็นผู้ชักชวนนายบรรหาร ศิลปอาชา เข้าสู่งานการเมืองอีกด้วย
บุญเอื้อ ประเสริฐสุวรรณ เคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกเปรม ติณสูลานนท์ สืบแทนพันตำรวจเอก กฤช สังขทรัพย์ ที่ถึงแก่อนิจกรรมจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524
บุญเอื้อ เป็นรัฐมนตรีประจำสำนักนายกรัฐมนตรี และรองนายกรัฐมนตรี ในรัฐบาลของพลเอกชาติชาย ชุณหะวัณ ต่อมาในปี พ.ศ. 2538 ได้รับเลือกเป็นประธานสภาผู้แทนราษฎร
บุญเอื้อ ประเสริฐสุวรรณ ได้รับพระราชทานยศ "พลตรี" เป็นกรณีพิเศษ เมื่อปี พ.ศ. 2540
ถึงแก่อนิจกรรม
พลตรี บุญเอื้อ ประเสริฐสุวรรณ ถึงแก่อนิจกรรมอย่างสงบ ในวันที่ 13 ตุลาคม พ.ศ. 2559 เวลา 08.00 น. ณ โรงพยาบาลศิริราช ด้วยโรคชรา สิริอายุรวมได้ 97 ปี และมีพิธีพระราชทานน้ำหลวงอาบศพในวันศุกร์ที่ 14 ตุลาคม 2559 มีพิธีพระราชทานเพลิงศพเมื่อวันที่ 11 ธันวาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ญีนา ซาลาส
ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นนักแสดงและนางแบบลูกครึ่งไทย-คิวบา สังกัดสถานีวิทยุโทรทัศน์ไทยทีวีสีช่อง 3 เข้าวงการตั้งแต่อายุ 13 ปี
ประวัติ
จีน่า เป็นบุตรสาวคนเล็กของ อิสมาเอล ซาลาส บิดาชาวคิวบา อดีตเทรนเนอร์นักมวยสากลสมัครเล่นทีมชาติไทย และ คุณแม่ไก่ ธนมน มารดาชาวไทย มีพี่สาว 1 คน และพี่ชาย 1 คน เกิดและโตที่ประเทศญี่ปุ่น จนอายุได้ 9 ปี จึงย้ายกลับมาเมืองไทย โดยจีน่า ศึกษาระดับชั้นมัธยมศึกษาจาก โรงเรียนสารสาสน์วิเทศนิมิตใหม่ และศึกษาแบบโฮมสคูล ปัจจุบันกำลังศึกษาอยู่ที่ วิทยาลัยนิเทศศาสตร์ มหาวิทยาลัยรังสิต (สาขาวิชาการเขียนบทและการกำกับภาพยนตร์และโทรทัศน์) มหาวิทยาลัยรังสิต
เส้นทางในวงการบันเทิง
ผลงานโฆษณาชิ้นแรกของจีน่าคือการถ่ายโฆษณา ที่ออนแอร์ที่ประเทศอินโดนีเซีย ก่อนที่จะมามีผลงานการแสดงชิ้นแรกคือละครเรื่องปริศนา ทางช่อง พีพีทีวีเอชดี ในบท หม่อมเจ้าหญิงรัตนาวดี และรับบทนำครั้งแรกในเรื่อง รัตนาวดี ด้วยอายุเพียง 15 ปี
ต่อมาจึงได้มาเซ็นสัญญาเป็นนักแสดงในสังกัด สถานีวิทยุโทรทัศน์ไทยทีวีสีช่อง 3
สารต้านอนุมูลอิสระ
สารต้านอนุมูลอิสระ คือโมเลกุลของสารที่สามารถจับกับตัวรับและสามารถยับยั้งปฏิกิริยาออกซิเดชันของโมเลกุลสารอื่น ๆ ได้ ปฏิกิริยาออกซิเดชันเป็นปฏิกิริยาเคมีที่เกี่ยวเนื่องกับการแลกเปลี่ยนอิเล็กตรอนจากสารหนึ่งไปยังตัวออกซิไดซ์ ปฏิกิริยาดังกล่าวสามารถให้ผลิตภัณฑ์เป็นสารอนุมูลอิสระ (free radical) ซึ่งสารอนุมูลอิสระเหล่านี้จะเกิดปฏิกิริยาลูกโซ่และทำลายเซลล์ของร่างกาย สารต้านอนุมูลอิสระจะเข้ายุติปฏิกิริยาลูกโซ่เหล่านี้ด้วยการเข้าจับกับสารอนุมูลอิสระและยับยั้งปฏิกิริยาออกซิเดชันโดยถูกออกซิไดซ์ ดังนั้นสารต้านอนุมูลอิสระจึงถือเป็นตัวรีดิวซ์ อาทิ ไธออล กรดแอสคอร์บิก และโพลีฟีนอล
ในภาวะที่ออกซิเดชันมากเกินไปจะทำให้เกิดโรคในมนุษย์หลายโรค การใช้สารต้านอนุมูลอิสระในทางเภสัชวิทยาได้รับการศึกษาอย่างละเอียดในการรักษาภาวะโรคหลอดเลือดสมองและโรค neurodegenerative disease อย่างไรก็ดี ยังไม่เป็นที่ทราบแน่ชัดว่าออกซิเดชันที่มากเกินไปนั้นเป็นสาเหตุการเกิดโรคหรือไม่
สารต้านอนุมูลอิสระถูกนำมาใช้เป็นส่วนผสมของผลิตภัณฑ์เสริมอาหารหลายชนิด ด้วยคาดหวังในการรักษาสุขภาพและป้องกันโรคอย่างโรคมะเร็งและโรคหลอดเลือดหัวใจ รวมไปถึงโรคกลัวความสูง แม้การศึกษาในช่วงแรกให้การสนับสนุนถึงการเติมสารต้านอนุมูลอิสระในผลิตภัณฑ์เสริมอาหารที่ช่วยให้สุขภาพดีนั้น ภายหลังการศึกษาในระยะคลินิกพบว่าสารที่เติมลงไปไม่ได้ช่วยหรือก่อให้เกิดประโยชน์อันใดแก่ผู้บริโภค ซ้ำยังผลมาซึ่งอันตรายจากการรับประทานที่มากเกินไป นอกจากนี้ยังมีการใช้สารต้านอนุมูลอิสระธรรมชาติในเภสัชภัณฑ์ และส่วนประกอบอื่น ๆ ในผลิตภัณฑ์อุตสาหกรรมเช่นสารกันบูดในอาหารและเครื่องสำอาง และช่วยลดการสึกกร่อนของยางและแก๊สโซลีนอีกด้วย
ประวัติ
ตั้งแต่การวิวัฒนาการของสิ่งมีชีวิตจากท้องทะเลสู่พืชบก มีการผลิตสารจำพวกต้านอนุมูลอิสระจำพวกแรกอาทิ กรดแอสคอร์บิก (วิตามินซี) โพลีฟีนอล ฟลาโวนอยด์ และโทโคฟีรอล ภายหลังพืชได้มีวิวัฒนาการเป็นพืชชั้นสูง ในช่วง 50 - 200 ล้านปีก่อนโดยเฉพาะช่วงยุคจูแรสซิก การผลิตเม็ดสีอันเป็นสารต้านอนุมูลอิสระเกิดขึ้นมากในช่วงปลายยุคจูแรสซิก โดยเป็นสารเคมีฤทธิต่อต้านจำพวกรีแอ็กทีฟออกซิเจนอันเป็นผลเนื่องมาจากการสังเคราะห์ด้วยแสง คำว่าสารต้านอนุมูลอิสระ (antioxidant) เดิมใช้เพื่ออ้างถึงสารเคมีที่ป้องกันการใช้ออกซิเจนในปฏิกิริยา ในช่วงปลายคริสต์ศตวรรษที่ 19 และในช่วงต้นของคริสต์ศตวรรษที่ 20 มีการศึกษาเพิ่มเติมอย่างกว้างขวางในประเด็นการใช้สารต้านอนุมูลอิสระในกระบวนการสำคัญของอุตสาหกรรม อาทิ การป้องกันการสึกกร่อนของโลหะ กระบวนการวัลคาไนเซชันของยาง และกระบวนการเกิดสารประกอบพอลิเมอร์ของเชื้อเพลิงในสิ่งเปรอะเปื้อนของเครื่องยนต์สันดาปภายใน
การวิจัยในระยะแรกของบทบาทสารต้านอนุมูลอิสระในทางชีววิทยามุ่งประเด็นเกี่ยวกับการป้องกันการเกิดปฏิกิริยาออกซิเดชันของไขมันไม่อิ่มตัวซึ่งเป็นสาเหตุของการเกิดกลิ่นเหม็นหืน ฤทธิ์สารต้านอนุมูลอิสระสามารถวัดอย่างง่ายโดยนำไขมันใส่ในภาชนะปิดที่มีออกซิเจนและวัดปริมาณออกซิเจนที่ถูกใช้ไปในปฏิกิริยา อย่างไรก็ดีวิธีการดังกล่าวก็ทำให้สามารถระบุได้ว่า วิตามินเอ, ซี และอี ว่าเป็นสารต้านอนุมูลอิสระที่มีความเกี่ยวข้องเชื่อมโยงนำไปสู่การตระหนักถึงความสำคัญของสารต้านอนุมูลอิสระในสิ่งมีชีวิต
ความเป็นไปได้ของกลไกการเกิดปฏิกิริยาของสารต้านอนุมูลอิสระค้นพบครั้งแรกเมื่อได้รับการยอมรับว่าสารที่มีฤทธิ์ป้องกันการเกิดออกซิเดชันมีโอกาสที่จะเป็นหนึ่งที่เป็นตัวออกซิไดซ์อย่างง่ายได้ การวิจัยว่าวิตามินอีสามารถป้องกันการเกิดกระบวนการเพอรอกซิเดชันของไขมันนำไปสู่การพิสูจน์เอกลักษณ์ของสารต้านอนุมูลอิสระเป็นสารที่ป้องกันโดยลดการเกิดปฏิกิริยาออกซิเดชัน อาทิการกำจัดรีแอกทีฟออกซิเจนก่อนที่จะสามารถทำลายเซลล์ได้
ท้าวอ้ายยวม
เจ้าหลวงอ้ายยวม หรือ ท้าวอ้ายยวม ทรงเป็น เจ้าผู้ครองนครน่าน องค์ที่ 23 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2024 - พ.ศ. 2028
เกรกอรี ผู้ให้ความกระจ่าง
นักบุญเกรกอรี ผู้ให้ความกระจ่าง หรือ นักบุญเกรกอรี ผู้มอบความสว่าง (Gregory the Illuminator ; คลาสสิกԳրիգոր Լուսաւորիչ, รีฟอร์ม: Գրիգոր Լուսավորիչ, Grigor Lusavorich; – ) เป็นนักบุญองค์อุปถัมภ์และปฐมอัครบิดรของคริสตจักรอัครทูตอาร์มีเนีย ท่านได้รับการยอมรับว่าเป็นผู้นำศาสนาผู้เปลี่ยนประเทศอาร์มีเนียจากลัทธิเพแกนมาเป็นศาสนาคริสต์ในปี ค.ศ. 301
เกรกอรีเป็นบุตร ของขุนนางอาร์มีเนียชาวปาร์เธีย บิดาคือ อานัค ชาวปาร์เธีย และมารดาคือโอโคเฮ (Okohe) เชื่อกันว่าอานัค บิดาของเกรกอรี สืบเชื้อสายมาจากเจ้าชายในจักรวรรดิอาร์ซาจิด (Arsacid) แห่งอาร์มีเนีย หรือมาจากสภาซูเรน หนึ่งในแคว้นปาร์เธียทั้งเจ็ด
ในปี 301 เกรเกอรีประกอบพิธีบัปติศมาให้แก่พระเจ้าทีรีดาเตสที่ 3 และราชวงศ์ พระเจ้าทีรีดาเตสที่ 3 ทรงมีพระราชกฤษฎีกาให้เกรกอรีมีสิทธิ์เต็มในการเปลี่ยนศาสนาดินแดนอาร์มีเนียทั้งประเทศเป็นศาสนาคริสต์ และในปีเดียวกันนั้นเป็นที่ถือกันว่าประเทศอาร์มีเนียได้รับการเปลี่ยนเข้าสู่ศาสนาคริสต์
ภาษาจีนกั้น
กั้น (赣语) คือหนึ่งในภาษาของตระกูลกลุ่มภาษาจีน มีผู้พูด 31 ล้านคนในมณฑลหูหนาน เสฉวน มณฑลหูหนาน และมณฑลเจียงซี แบ่งได้เป็น 2 กลุ่มคือภาษาเซียงโบราณ และภาษาเซียงสมัยใหม่ที่มีอิทธิพลในภาษาจีนกลางมาก
ประกายเพชร สรหงษ์
ประกายเพชร สรหงษ์ หรือ สุชาติ สรหงษ์ (9 มิถุนายน พ.ศ. 2490 – 9 พฤศจิกายน พ.ศ.2558 )​ นักร้องลูกทุ่งชาวไทย
สกาแล็กซี่
ประวัติ
สกาแล็กซี่ ประกอบไปด้วยสมาชิก 4 คน คือ  ตั้ม - เอกจิต สรรเสริญ (ร้องนำ) เล็ก - ยศพล สิงห์สุวงศ์ (กีตาร์) อาร์ต - นราธิป งามสมพล (เบส) และมอส - สมชาย ป้อมคำ (กลอง) ในปี พ.ศ. 2543 เริ่มออกอัลบั้มเพลงแรกกับค่ายเพลงหัวลำโพงริดดิม ในชื่ออัลบั้ม "Look" ก่อนที่จะย้ายค่ายมาสังกัดกับค่ายจีเอ็มเอ็ม แกรมมี่ พร้อมกับผลงานเพลงอัลบั้มที่สองในชื่อ "Ready to Drink" หลังจากนั้น 2 ปี ก็มีผลงานอัลบั้มที่สามตามมาในชื่อ "จิกซอว์" (Jigsaw) และอัลบั้มที่สี่ "Original" ในปี พ.ศ. 2549
ประกายเพชร สรหงษ์
ชีวิตช่วงต้น
ประกายเพชร สรหงษ์ มีชื่อจริงว่า สุชาติ สรหงษ์ (ชื่อเล่น: ชาติ) เกิดเมื่อวันที่ 9 มิถุนายน 2490 ที่ อำเภอสามชุก จังหวัดสุพรรณบุรี เป็นบุตรของเสถียร และชิ้น สรหงษ์
ประกายเพชร จบการศึกษาจากโรงเรียนบ้านเกิด หลังจากนั้นจึงบวชเป็นสามเณร ที่วัดพระศรีรัตนมหาธาตุ สุพรรณบุรี ในขณะที่บวชได้รับหน้าที่เปิดเพลงตามเครื่องขยายเสียงในวันพระ ทำให้เกิดความซึมซับกับเพลงลูกทุ่งเป็นอย่างมาก ในปี พ.ศ. 2503 ทูล ทองใจ ได้ทำการแสดงที่วัดพระศรีรัตนมหาธาตุ ประกายเพชรรู้สึกประทับใจการแสดงนั้นเป็นอย่างยิ่ง จึงตั้งใจว่าตนเองจะต้องเป็นนักร้องลูกทุ่งให้ได้
หลังจากลาสิกขา ประกายเพชรได้ออกมามาช่วยครอบครัวทำนาอยู่ระยะหนึ่ง แล้วจึงตัดสินใจเข้ากรุงเทพฯ เพื่อทำตามความตั้งใจของตน เริ่มต้นงานแรกด้วยการเป็นเซลล์แมนขายเครื่องสำอางกับ "สมศักดิ์เครื่องสำอาง" ทำให้มีโอกาสได้เดินทางไปตามต่างจังหวัด ครั้งหนึ่งประกายเพชรได้รับชมการแสดงของวงของสุรพล สมบัติเจริญ ประชันกับไวพจน์ เพชรสุพรรณ ทำให้ประกายเพชรมั่นใจในความตั้งใจของตนเองมากยิ่งขึ้น หลังจากขายเครื่องสำอางได้ระยะหนึ่ง ประกายเพชรก็ลาออก กลับไปบวชอีกครั้ง นาน 1 พรรษา และสอบได้นักธรรมเอก
เข้าสู่วงการ
ขณะที่ประกอบอาชีพบุรุษไปรษณีย์ ประกายเพชรมีโอกาสไปชมการแสดงของวงดนตรีต่าง ๆ ในช่วงวันหยุด และได้พบกับ แดง แดนทอง (เจ้าของเพลง "พ่อพี่ไม่ได้เป็นนายก") ประกายเพชรจึงสมัครเข้าร่วมวงดนตรีของแดง แดนทอง
ระหว่างที่อยู่ในวงดนตรีของแดง แดนทอง ประกายเพชรก็ได้พบกับ อ.โผผิน เมืองสุพรรณ นักแต่งเพลงชื่อดัง ซึ่งต่อมาได้แต่งเพลงให้ประกายเพชรได้บันทึกแผ่นเสียง ชื่อเพลงว่า "หลงป่า" เป็นเพลงแรก ซึ่งกลายเป็นผลงานเพลงที่สร้างชื่อเสียงให้กับประกายเพชรเป็นอย่างมาก
เมื่อมีชื่อเสียงมากขึ้น ประกายเพชรจึงได้ลาออกจากอาชีพบุรุษไปรษณีย์ หลังจากนั้นมีโอกาสได้ตั้งวงดนตรีลูกทุ่งเป็นของตนเอง โดยเปิดทำการแสดงครั้งแรกแถวภาคเหนือ รอบปฐมทัศน์ที่โรงภาพยนตร์ทิพย์ราม่า ประกายเพชรทำวงต่ออยู่ระยะหนึ่งจนเริ่มซบเซา และยุบวงในที่สุด
การเสียชีวิต
ประกายเพชรป่วยด้วยโรคมะเร็งต่อมน้ำเหลือง รักษาตัวมาเป็นระยะเวลา 8 ปี จนกระทั่งเสียชีวิตอย่างสงบในวัย 68 ปี เมื่อวันที่ 9 พฤศจิกายน พ.ศ. 2558 ที่อำเภอหาดใหญ่ จังหวัดสงขลา
กองทัพซินดาบัดขาลิสถาน
กองทัพซินดาบัดขาลิสถาน (Khalistan Zindabad Force) เป็นกองกำลังชาวสิกข์ที่อยู่ในชัมมูในบริเวณที่มีชาวสิกข์อาศัยอยู่มาก เพื่อเรียกร้องการจัดตั้งรัฐอิสระของชุมชนชาวสิกข์ชื่อขาลิสถาน แยกจากรัฐปัญจาบในอินเดียรวมทั้งดินแดนบางส่วนของรัฐหรยณะและหิมาจัลประเทศด้วยการต่อสู้ด้วยอาวุธ
ผู้นำกลุ่มคือรณชิต สิงห์ นีตา ซึ่งเป็นหนึ่งในรายชื่อบุคคลที่รัฐบาลอินเดียต้องการตัวมากที่สุดจำนวน 20 คน เชื่อว่าปัจจุบันอยู๋ในลาฮอร์ ศูนย์กลางของจังหวัดปัญจาบในปากีสถาน เขาเป็นชาวชัมมู และกองทัพนี้มีพื้นที่ส่วนใหญ่อยู่ในเขตของชาวสิกข์ในชัมมู
ตั้งแต่ พ.ศ. 2533 เป็นต้นมา กองทัพซินดาบัดขาลิสถานจัดว่าไม่มีกิจกรรมมากนัก แต่ยังสนับสนุนให้มีการประท้วงรัฐบาลอินเดียในปัญจาบ ชัมมูและกัษมีระ และเชื่อว่าปัจจุบันมีความพยายามที่จะร่วมมือกับกองกำลังต่างๆในกัษมีระ ในเดือนธันวาคม พ.ศ. 2538 สหภาพยุโรปจัดให้กองทัพซินดาบัดขาลิสถานเป็นองค์กรก่อการร้ายและห้ามสมาชิกของขบวนการเข้าสู่ประเทศสมาชิก
การฟ้องให้ขับบิล คลินตันออกจากตำแหน่ง
การฟ้องให้ขับบิล คลินตันออกจากตำแหน่ง เป็นกระบวนการซึ่งสภาผู้แทนราษฎรสหรัฐเริ่มเมื่อวันที่ 19 ธันวาคม 2541 ต่อบิล คลินตัน ประธานาธิบดีสหรัฐคนที่ 42 ใน 2 ข้อหา ข้อหาหนึ่งฐานเบิกความเท็จ และอีกข้อหนึ่งฐานขัดขวางกระบวนการยุติธรรม ข้อหาทั้งสองเกิดจากคดีการก่อกวนทางเพศที่พอลลา โจนส์ฟ้องคลินตัน ต่อมา วุฒิสภาปล่อยตัวคลินตันจากข้อเหาเหล่านี้เมื่อวันที่ 12 กุมภาพันธ์ 2542 ส่วนมาตราฟ้องให้ขับออกจากตำแหน่งอีกสองมาตรา คือ ข้อหาเบิกความเท็จที่สองและข้อหาละเมิดอำนาจ ไม่ผ่านสภาผู้แทนราษฎร
ก่อนหน้าการฟ้องให้ขับออกจากตำแหน่ง ที่ปรึกษาอิสระ เคน สตาร์ (Ken Starr) ยื่นเอกสารต่อคณะกรรมาธิการตุลาการของสภาผู้แทนราษฎร หัวหน้าอัยการ เดวิด ชิพเพอส์ (David Schippers) และทีมของเขาทบทวนเอกสารและตัดสินว่ามีมูลพอให้ฟ้องให้ขับประธานาธิบดีออกจากตำแหน่ง ผลคือ สภาผู้แทนราษฎรเต็มสภาพิจารณาสี่ข้อหา โดยผ่านสองข้อหา ทำให้คลินตันเป็นประธานาธิบดีคนที่สองที่ถูกฟ้องให้ขับออกจากตำแหน่ง คนแรกคือ แอนดรูว์ จอห์นสันในปี 2411 และเป็นคนที่สามที่มาตราฟ้องให้ขับออกจากตำแหน่งถูกเสนอต่อสภาผู้แทนราษฎรเต็มสภาเพื่อพิจารณา (ริชาร์ด นิกสันลาออกจากตำแหน่งประธานาธิบดีในปี 2517 ระหว่างที่มีกระบวนการฟ้องให้ขับเขาออกจากตำแหน่ง)
ไต้หวันโมไบล์
Taiwan Mobile เป็นผู้ให้บริการโทรคมนาคมรายใหญ่ในไต้หวันโครงการดำเนินงานประกอบด้วยเครือข่าย 3G 4G เครือข่ายโทรศัพท์พื้นฐานโทรศัพท์ระหว่างประเทศและบริการข้ามแดนอัตโนมัติ
พิมลวรรณ หุ่นทองคำ
พิมลวรรณ หุ่นทองคำ เป็นพิธีกร นักแสดง และอดีตผู้ประกาศข่าวประจำสถานีโทรทัศน์ไทยทีวีสีช่อง 3
ประวัติ
พิมลวรรณ หุ่นทองคำ (สกุลเดิม:ศุภยางค์)   พิมลวรรณ เกิดเมื่อวันที่ 6 ตุลาคม พ.ศ. 2513 เป็นชาวอำเภอฝาง จังหวัดเชียงใหม่ จบการศึกษาจากระดับประถมศึกษาจาก โรงเรียนเรยีนาเชลีวิทยาลัย, จังหวัดเชียงใหม่ และระดับมัธยมศึกษาจาก โรงเรียนยุพราชวิทยาลัย, จังหวัดเชียงใหม่ เข้าเรียนต่อระดับอุดมศึกษาที่คณะสังคมศาสตร์ สาขาวิชานิเทศศาสตร์ มหาวิทยาลัยพายัพ, จังหวัดเชียงใหม่
ด้านการงานในสายอาชีพนักข่าว พิมลวรรณเคยเป็นอดีตผู้สื่อข่าวผู้รายงานข่าวและผู้ประกาศข่าวประจำสถานีโทรทัศน์ไทยทีวีสีช่อง 3 และอดีตพิธีกรรายการผู้หญิงถึงผู้หญิงอดีตพิธีกรรายการผู้หญิงถึงผู้หญิง อดีตพิธีกรรายการอร่อยช่อง 5 ช่วงอร่อยจานเด็ด และ คอลัมนิสต์นิตยสาร At Office Column: Pimonwan's Corner รวมถึงเป็นบรรณาธิการบริหาร นิตยสาร Mother&Baby ปัจจุบันพิมลวรรณเป็น พิธีกรรายการโชว์แตกฟอง พิธีกรรายการสด-ใหม่ ช่อง 2
ด้านชีวิตส่วนตัว ปัจจุบันพิมลวรรณสมรสกับ ชัชพงษ์ หุ่นทองคำ พิมลวรรณ และ ชัชพงษ์มีบุตร 1 คน คือ พิรชัช หุ่นทองคำ ​ ซึ่งปัจจุบันพิรชัชเรียนอยู่ต่างประเทศ
ผู้ประกาศข่าว
ร่วมกับ อรปรียา หุ่นศาสตร์ สิทธิชาติ บุญมานนท์ นิธิพร มั่นนาค รัตติยากร ริมสินธุ ชุติมา รอดอยูสุข จักรพันธุ์ ยมจินดา
ขนระห่ำไปบี้นรก
ขนระห่ำไปบี้นรก (The Transporter) เป็นภาพยนตร์แอ็คชั่น-ระทึกขวัญภาษาอังกฤษสัญชาติฝรั่งเศสที่ออกฉายในปี ค.ศ. 2002 กำกับโดย คอรี่ย์ หยวน และ หลุยส์ เลเทอร์เรียร์ (ซึ่งได้รับเครดิตในฐานะผู้กำกับศิลป์ของภาพยนตร์เรื่องนี้) และเขียนบทโดย ลุก แบซง ซึ่งได้รับแรงบันดาลใจจากซีรีส์ เดอะ ไฮร ของ BMW ฟิล์มส์ ภาพยนตร์เรื่องนี้นำแสดงโดย เจสัน สเตธัม รับบทเป็น แฟรงก์ มาร์ติน คนขับรถรับจ้างซึ่งเป็น "ผู้ขนส่ง" ซึ่งจะส่งของทุกที่ทุกเวลาโดยไม่ต้องถามคำถามในราคาที่เหมาะสม นอกจากนี้ยังมี ซู ฉี ที่รับบทเป็น ไหล แคว